User:Niladri Bihari Nayak/sandbox

ପତିତପାବନ ବାନା

ପତିତପାବନ ବାନା ଆଉ କେତେ ବେଳକୁ

ଭାସିଗଲି ଭବ ଜଳେ ନାବ ଦିଅ କୂଳକୁ (ପଦ)

ରୋପିବାର ବୃକ୍ଷଗୋଟି କାଟୁଅଛ ମୂଳକୁ

ତିନିପୁରେ ଅପ କୀର୍ତ୍ତି ହେବ ଆଦି ମୂଳକ

ଦୂରେ ଥାଇ ଡାକଦେଲେ ଡେରିଥାଅ କର୍ଣ୍ଣକୁ

ନିକଟରେ ନ ଶୁଣିଲେ ମୋ କର୍ମ ଅବଳକୁ

ଲକ୍ଷେ ଯୋଜନରେ ଗଜ ଡାକ ଦେଲା ତୁମ୍ଭଙ୍କୁ

ନକ୍ର ନାଶିବାକୁ ଚକ୍ର ଦେଲେ ପେଷି ଜଳକୁ

ଦ୍ରୌପଦୀ ଯେ ଚିନ୍ତା କଲା ବିବସନ ବେଳକୁ

କୋଟି ବସ୍ତ୍ର ଦେଲ ପ୍ରଭୁ ତୁମ୍ଭେ ସେତେ ବେଳକୁ

ନକ୍ଷତ୍ର ଦିହୁଡ଼ି ଜଳେ ସନ୍ଧ୍ୟାଦୀପ ବେଳକୁ

ଲମ୍ବିଛି ଦୟଣାମାଳ ପଦ୍ମପାଦ ତଳକୁ

ଯୋଗୀଜନମାନେ ହୃଦେ ଧ୍ୟାଉଛନ୍ତି ଯାହକୁ

ଭଣିଲେ ବୀରକେଶରୀ ଆଶା ପାଦ ତଳକୁ

କବି : ଗଜପତି ବୀରକେଶରୀ ଦେବ